Iktatószám: T/32-5/2022.

**Jegyzőkönyv**

**Készült**: A Pénzügyi Bizottság és a Térségfejlesztési Bizottság 2022. szeptember 15-i, a Megyeháza Földszinti 5. sz. termében tartott együttes üléséről.

**Jelen vannak**: a mellékelt jelenléti ívek szerint

**Fodor Márk**: Tisztelettel köszönti a nyár után az első közös ülésen mindkét bizottság tagjait. Az első 2 napirendet együttesen fogják megtárgyalni, utána a Térségfejlesztési Bizottságnak van 3 külön napirendi pontja. Kérdezi, hogy van –e az összeállított napirenddel kapcsolatban valakinek észrevétele. Amennyiben nincsen, felteszi szavazásra a Térségfejlesztési Bizottság tagjainak.

**20/2022. (IX.15.) TB számú határozat**

*A Zala Megyei Közgyűlés Térségfejlesztési Bizottsága az elnök által előterjesztett napirendet 6 igen szavazattal egyhangúlag elfogadta.*

**Zakó László**: Tisztelettel köszönti a Pénzügyi Bizottság tagjait, és a megjelenteket. A még csonka Pénzügyi Bizottság határozatképes, 4 fő jelen van. Kérdezi a bizottsági tagoktól, hogy van-e valakinek kérdése, hozzászólása, kiegészíteni valója a napirendi pontokkal kapcsolatban.

Hozzászólás hiányában a napirendi pontot szavazásra bocsátja.

**21/2022. (IX.15.) PB számú határozat**

*A Zala Megyei Közgyűlés Pénzügyi Bizottsága az elnök által előterjesztett napirendet 4 igen szavazattal egyhangúan elfogadta.*

**Napirend tárgyalása:**

1. **Rendelet-tervezet a Zala Megyei Önkormányzat 2022. évi költségvetésének módosítására**

**Zakó László**: Az előterjesztés a szokásos átvezetéseket tartalmazza, és felkéri Hellerné Vizsy Ritát az előterjesztés szóbeli kiegészítésére.

**Hellerné Vizsy Rita:** 1.450.075 e Ft-ról 1.516.590 e Ft-ra emelkedik a költségvetés főösszege. Pályázati bevételek kerültek átvezetésre, időközi választásokra érkezett bevétel, továbbá többletkiadással nem járó előirányzat átcsoportosításokra került sor az elmúlt időszakban.

**Zakó László:** Köszöni Gazdasági Vezető Asszonynak a szóbeli kiegészítést. Kérdezi, hogy a Pénzügyi Bizottság részéről van –e kérdés, hozzászólás.

**Fodor Márk**: Kérdezi a Térségfejlesztési Bizottság tagjait, hogy van –e kérdés a bizottsági tagok részéről.

**Zakó László**: Kérdés és hozzászólás hiányában szavazásra bocsátja a napirendi pontot.

**22/2022. (IX.15.) PB számú határozat**

*A Zala Megyei Közgyűlés Pénzügyi Bizottsága „Rendelet-tervezet a Zala Megyei Önkormányzat 2022. évi költségvetésének módosítására” című napirendi pontot 4 igen szavazattal egyhangúan elfogadta.*

**Fodor Márk:** Kéri, hogy szavazzanak a napirend elfogadásáról.

**21/2022. (IX.15.) TB számú határozat**

*A Zala Megyei Közgyűlés Térségfejlesztési Bizottsága „Rendelet-tervezet a Zala Megyei Önkormányzat 2022. évi költségvetésének módosítására” című napirendi pontot 6 igen szavazattal, egyhangúan elfogadta.*

1. **Rendelet-tervezet a Zala Megyei Közgyűlés Szervezeti és Működési Szabályzatáról szóló 6/2019. (VIII.30.) ÖR számú rendelet módosításáról, valamint a Zala Megyei Önkormányzati Hivatal szervezeti és működési szabályzatának felülvizsgálata**

**Fodor Márk**: Kéri Főjegyző Urat a napirendi pont bemutatására.

**Dr. Mester László**: A Miniszterelnökség Hatósági Ügyekért Felelős Helyettes Államtitkársága az önkormányzati hivatalok szervezeti és működési szabályzatának jóváhagyását érintő szabályozással kapcsolatban szakmai állásfoglalást bocsátott ki. A költségvetési szerv szervezeti és működési szabályzatának jóváhagyása nem tartozik a közgyűlés hatáskörébe, így a hivatal szervezetének és működésének szabályzatát a megyei közgyűlés elnöke hagyja jóvá az Mötv-ben szereplő kivételekkel. Ez utóbbiak szerepelnek az előterjesztés határozati javaslatában.

**Fodor Márk**: Kérdezi, hogy a napirenddel kapcsolatban van –e valakinek kérdése.

**Zakó László**: Elolvasta az anyagot. Mint munkáltató, ebből a szemszögből is érdekli, hogy a munkaközi szünet 20 perc, ami a munkaidő részét kell, hogy képezze. A feltüntetett munkarend heti 40 óra, így a munkaközi szünetre van –e külön szabályozás.

**Dr. Mester László**: A munkaidő részét képezi az ebédidő, ezt a Kttv. szabályozza, melytől nem térhetünk el.

**Zakó László**: Köszöni a választ. Kéri a Pénzügyi Bizottság tagjait, hogy szavazzanak a napirendi pontról a határozati javaslattal együtt.

**23/2022. (IX.15.) PB számú határozat**

*A Zala Megyei Közgyűlés Pénzügyi Bizottsága a* „*Rendelet-tervezet a Zala Megyei Közgyűlés Szervezeti és Működési Szabályzatáról szóló 6/2019. (VIII.30.) ÖR számú rendelet módosításáról, valamint a Zala Megyei Önkormányzati Hivatal szervezeti és működési szabályzatának felülvizsgálata” című napirendi pontot 4 igen szavazattal, egyhangúan elfogadta.*

**Zakó László**: A Pénzügyi Bizottság részéről az ülést berekeszti.

**Fodor Márk**: Kérdezi, hogy kérdés, vagy észrevétel van –e a napirenddel kapcsolatban. Amennyiben nincs, kéri, hogy szavazzanak.

**22/2022. (IX.15.) TB számú határozat**

*A Zala Megyei Közgyűlés Térségfejlesztési Bizottsága a* „*Rendelet-tervezet a Zala Megyei Közgyűlés Szervezeti és Működési Szabályzatáról szóló 6/2019. (VIII.30.) ÖR számú rendelet módosításáról, valamint a Zala Megyei Önkormányzati Hivatal szervezeti és működési szabályzatának felülvizsgálata” című napirendi pontot 6 igen szavazattal egyhangúan elfogadta.*

**Fodor Márk:** Megköszöni a Térségfejlesztési Bizottság munkáját, és az együttes ülést bezárja.

K.m.f.

Fodor Márk Zakó László

a Térségfejlesztési Bizottság elnöke a Pénzügyi Bizottság elnöke